Қорғаста 6 заңсыз ойын бизнесі анықталды
"Қорғаста 6 заңсыз ойын бизнесі анықталды" | "https://abai.kz/post/181937"
TITLE: Қорғаста 6 заңсыз ойын бизнесі анықталды
URL: https://abai.kz/post/181937
META: "Қорғаста 6 заңсыз ойын бизнесі анықталды" | "https://abai.kz/post/181937"
DATE: 05.04.2024
AUTHOR(s): Abai.kz
TOTAL WORDS: 111
TEXT: ҚР ҚМА баспасөз қызметінің хабарлауынша, "Қорғас" ШЫХО аумағының Қазақстан жағында 6 заңсыз ойын бизнесін және бір жезөкшелер ошағы анықталды. Заңсыз әрекеттерді ҚХР азаматтары ұйымдастырған. Тексеру кезінде, астыртын ойын мекемелері Қытай азаматтары үшін ғана жұмыс істегені анықталды. "Тінту нәтижесінде 4 коммерциялық ғимаратта 76 ойын автоматы, 43 ойын үстелі, құмар ойындарын ұйымдастыруға қажетті көптеген техникалық құрал-жабдық, сондай-ақ, 60 мың юаньнан астам ақшалай қаражат табылып тәркіленді. Сотқа дейінгі тергеу жалғасып жатыр. ҚР ҚПК 201-бабына сәйкес, тергеу мүддесіндегі өзге де мәліметтер таратылуға жатпайды", – делінген хабарламада. ҚР Конституциясының 77-бабының 3-тармағының 1-тармақшасына және ҚР Қылмыстық-процестік кодексінің 19-бабының 1-бөлігіне сәйкес, қылмыстық құқық бұзушылық жасаудағы кінәсі соттың заңды күшіне енген үкімімен белгіленгенге дейін әркім кінәсіз деп есептеледі. Abai.kz
